04/03/2015 | Administración LocalMunicipal
Cabana de Bergantiños
Anuncio de inicio expediente de expropiación forzosa para execución da obra “Acondicionamento ambiental e posta en valor do borde litoral de Cabana de Bergantiños: Orixeira-O Curro”

ANUNCIO O Pleno da Corporación Municipal, en sesión extraordinaria celebrada na data 27 de febreiro de 2015, adoptou o acordo que de seguido se transcribe na súa parte dispositiva, e que se somete a información pública insertando os correspondentes anuncios no Boletín Oficial da Provincia e no taboleiro de anuncios do Concello así como nun xornal de gran circulación da provincia, durante un prazo de vinte días, contados a partir da súa publicación no Boletín Oficial da Provincia, co obxecto de que os interesados poidan formular alegacións sobre a procedencia da ocupación ou disposición dos bens e o seu estado material ou legal. Para estes efectos o expediente estará exposto no departamento de urbanismo do Concello de Cabana de Bergantiños, sito no lugar de A Carballa, s/n, Cesullas, 15115 Cabana de Bergantiños. Ao mesmo tempo, en cumprimento do disposto no artigo 59.5.º da Lei 30/1992, do 26 de novembro, esta publicación servirá como notificación aos interesados que resulten descoñecidos, se ignore o lugar para a práctica da notificación, ou ben porque intentada a notificación non se puido efectuar. APROBACIÓN INICIAL DO EXPEDIENTE DE EXPROPIACIÓN DOS BENS E DEREITOS NECESARIOS PARA A EXECUCIÓN DA OBRA: “ACONDICIONAMENTO AMBIENTAL E POSTA EN VALOR DO BORDE LITORAL DE CABANA DE BERGANTIÑOS: ORIXEIRA- O CURRO”. Declaración de utilidade pública e acordo inicial de necesidade de ocupación. (…) PRIMEIRO.–Declarar a utilidade pública da obra denominada “Acondicionamento ambiental e posta en valor do borde litoral de Cabana de Bergantiños: Orixeira-O Curro”, recollida no proxecto do mesmo nome redactado polo enxeñeiro D. Sebastian Dumitru Kyle Cardaño en data marzo de 2014 e que foi aprobado por R. A n.º 41/2015, de 6 de febreiro. SEGUNDO.–Aprobar inicialmente a relación, que segue a continuación, que comprende os bens e dereitos, asi como os seus titulares, que se consideran de necesaria ocupación para a execución das obras incluidas no proxecto: Acondicionamento ambiental e posta en valor do borde litoral de Cabana de Bergantiños: Orixeira- O Curro, de conformidade co informe técnico emitido con data 9 de febreiro de 2015 polo arquitecto municipal D. Christian Jonathan Memis Ouahmed: TERCEIRO.–Someter a información pública a relación dos bens e dereitos de necesaria ocupación insertando os correspondentes anuncios no Boletín Oficial da Provincia e no taboleiro de anuncios do Concello asi como nun dos xornáis de maior circulación da provincia, durante un prazo de vinte días, contados a partir da última das publicacións referidas, co obxecto de que os interesados poidan formular alegacións sobre a procedencia da ocupación ou disposición dos bens e o seu estado material ou legal. Para estes efectos o expediente estará exposto no concello( Departamento de urbanismo), sito no lugar de A Carballa- Cesullas, s/n, Cabana de Bergantiños. CUARTO.–Notificar este acordo, de forma individual, a cada un dos interesados. QUINTO.–Publicar este acordo para que, de conformidade ao establecido no artigo 59.5.º da Lei 20/1992, serva de notificación aos interesados que resulten descoñecidos, se ignore o lugar para a práctica da notificación, ou ben porque intentada a notificación non se puido efectuar. En Cabana de Bergantiños a 27 de febreiro de 2015. O ALCALDE José Muíño Domínguez